753 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 63 

9 Μαρτίου 2005 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

44. Τροποποίηση διατάξεωντου Π.Δ/τος 50/2001 «Κα¬ 

θορισμός προσόντων διορισμού σε θέσεις φορέων 
του δημόσιου τομέα», όπως αυτό ισχύει. 1 

45. Μετονομασίατου Παιδαγωγικού Τμήματος Νηπια¬ 
γωγών της Σχολής Ανθρωπιστικών και Κοινωνικών 
Επιστημών του Πανεπιστημίου Πατρών σε Τμήμα 
Επιστημών της Εκπαίδευσης και της Αγωγής στην 


Προσχολική Ηλικία. 2 

ΑΠΟΦΑΣΕΙΣ 

Τροποποίηση του Κανονισμού Λειτουργίας του Συστή¬ 
ματος Διακανονισμού Εντολών Πληρωμής σε ευρώ 
σε Συνεχή Χρόνο ΕΡΜΗΣ. 3 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 44 
Τροποποίηση διατάξεωντου Π. Δ/τος 50/2001 «Καθορι¬ 
σμός προσόντων διορισμού σε θέσεις φορέων του δη¬ 
μόσιου τομέα», όπως αυτό ισχύει. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 21 παρ. 6του Ν. 2738/1999 «Συλλογικές 
διαπραγματεύσεις στη Δημόσια Διοίκηση, μονιμοποιή¬ 
σεις συμβασιούχων αορίστου χρόνου και άλλες διατά¬ 
ξεις» (ΦΕΚ 180/Α). 

β) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137/Α'), που προστέθηκε με 
το άρθρο 27 του Ν. 2081/1992, με το οποίο καθορίζεται ο 
έλεγχος των δαπανών που προκαλούν οι κανονιστικές δι¬ 
οικητικές πράξεις (ΦΕΚ 154/Α') και αντικαταστάθηκε από 
το άρθρο 1 παρ. 2α του Ν. 2469/1997 «Περιορισμός και 
βελτίωση της αποτελεσματικότητας των κρατικών δαπα¬ 
νών» (ΦΕΚ 38/Α). 

γ) Το Π.Δ. 165/2000 «Προσαρμογή της Ελληνικής Νο¬ 
μοθεσίας με ένα γενικό σύστημα αναγνώρισης των δι¬ 


πλωμάτων τριτοβάθμιας εκπαίδευσης που πιστοποιούν 
επαγγελματική εκπαίδευση ελάχιστης διάρκειας τριών 
ετών, σύμφωνα με την οδηγία 89/48 ΕΟΚτου Συμβουλίου 
των Ευρωπαϊκών Κοινοτήτων» (ΦΕΚ 149/Α'). 

δ) Το Π.Δ. 231/1998 «Δεύτερο γενικό σύστημα ανα¬ 
γνώρισης της επαγγελματικής εκπαίδευσης, το οποίο 
συμπληρώνει την οδηγία 89/48 ΕΟΚ, σύμφωνα με τις οδη¬ 
γίες 92/51/ΕΟΚ του Συμβουλίου των Ευρωπαϊκών Κοι¬ 
νοτήτων, 94/38/ΕΚ και 95/43/ΕΚ της Επιτροπής των Ευ¬ 
ρωπαϊκών Κοινοτήτων» (ΦΕΚ 178/Α'). 

2. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού. 

3. Τις υπ’ αριθ. 14/2005 και 41/2005 γνωμοδοτήσεις του 
Συμβουλίου της Επικράτειας μετά από πρόταση του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης, αποφασίζουμε: 

Άρθρο μόνο 

1. Στα προσόντα διορισμού του κλάδου ΠΕ Περιβάλλο¬ 
ντος του άρθρου 8 του Π.Δ. 50/2001 (ΦΕΚ 39/Α'), όπως 
αντικαταστάθηκε με την παράγραφο 5 του άρθρου μόνου 
του Π.Δ. 347/2003 (ΦΕΚ315/Α'), προστίθεται καιτοπτυχίο 
«Εφαρμοσμένης Αγροοικολογίας (Π.Σ.Ε.)». 

2. Στα προσόντα διορισμού κλάδων Τεχνολογικής Εκ¬ 
παίδευσης των άρθρων 12, 13, 14, 15 και 16 του Π.Δ. 50/ 
2001, όπως αυτό τροποποιήθηκε, προστίθεται καιτο πτυ¬ 
χίο Κ.Α.Τ.Ε.Ε. (άρθρο 76 παρ. 3του Ν. 2683/1999). 

3. Στο τέλος της παραγράφου 1 του άρθρου 18του Π.Δ. 
50/2001, όπως τροποποιήθηκε με την παράγραφο 11 του 
άρθρου μόνου του Π.Δ. 347/2003, προστίθεται φράση ως 
εξής: 

«και επιπλέον γνώση χειρισμού Η/Υ στα αντικείμενα: 
α) επεξεργασία κειμένων β) υπολογιστικά φύλλα γ) υπη¬ 
ρεσίες διαδικτύου». 

4. Τα δύο τελευταία εδάφια, μετά την περίπτωση ε', της 
παραγράφου 6 του άρθρου 26 του Π.Δ. 50/2001, όπως 
ίσχυε πριν τη συμπλήρωση της παραγράφου αυτής με 
την παράγραφο 16 του άρθρου μόνου του Π.Δ. 347/2003, 
καιτο εδάφιο που προστέθηκε στην παραπάνω παράγρα¬ 
φο 6 με τη διάταξη αυτή του Π.Δ. 347/2003, αντικαθίστα¬ 
νται ως εξής: 

«Η προβλεπόμενη από το άρθρο 27 παρ. 1 γνώση χειρι¬ 
σμού Η/Υ, διαπιστώνεται με έναν από τους ακόλουθους 
τρόπους: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


α) Πιστοποιητικά Πληροφορικής ή γνώσης χειρισμού 
Η/Υ που εκδίδονται από φορείς, οι οποίοι πιστοποιούνται 
από τον Οργανισμό Επαγγελματικής Εκπαίδευσης, και 
Κατάρτισης (Ο.Ε.Ε.Κ.), με βάση τη διεθνή επί του θέμα¬ 
τος πρακτική, ιδίως όσον αφορά τις υποδομές, το λογι¬ 
σμικό, τις μεθόδους και τη διαδικασία. 

β) Τίτλους σπουδών, τριτοβάθμιας, μεταδευτεροβάθ- 
μιας ή δευτεροβάθμιας εκπαίδευσης, ειδικότητας Πλη¬ 
ροφορικής ή χειρισμού Η/Υ, όπως αυτοί προσδιορίζονται 
στα άρθρα 6,14 και 19του διατάγματος αυτού. 

γ) Τίτλους σπουδών, πανεπιστημιακής ή τεχνολογικής 
εκπαίδευσης, απάτην αναλυτική βαθμολογία των οποίων 
προκύπτει ότι έχουν παρακολουθήσει τέσσερα τουλάχι¬ 
στον μαθήματα, υποχρεωτικά ή κατ' επιλογή, Πληροφο¬ 
ρικής ή χειρισμού Η/Υ. 

Μεταβατικά και το αργότερο ως την 31.12.2005, η γνώ¬ 
ση Πληροφορικής ή χειρισμού Η/Υ αποδεικνύεται και με 
τους ακόλουθους τρόπους: 

(ί) Με εμπειρία έξι τουλάχιστον μηνών στα αντικείμενα 
της παραγράφου 1 του άρθρου 27 του παρόντος διατάγ¬ 
ματος ή 

(ϋ) με πιστοποιητικά πληροφορικής ή γνώσης χειρισμού 
Η/Υ, που εκδίδονται από φορείς πιστοποίησης συμβεβλη¬ 
μένους με φορείς εκτέλεσης προγραμμάτων κατάρτισης 
σε βασικές δεξιότητες χρήσης τεχνολογιών πληροφορι¬ 
κής και τηλεπικοινωνιών που συγχρηματοδοτούνται από 
την Ευρωπαϊκή Ένωση και τελούν υπό την εποπτεία του 
Υπουργείου Απασχόλησης και Κοινωνικής Προστασίας ή 
(ίϋ) με εξέταση που διενεργείται από τον Ο.Ε.Ε.Κ. Στην 
παραπάνω εξέταση υποβάλλονται όσοι από τους περι¬ 
λαμβανόμενους σε πίνακα διοριστέων δεν αποδεικνύουν 
τη γνώση χειρισμού Η/Υ με ένα από τους προαναφερό- 
μενους τρόπους. Σε περίπτωση αποτυχίας διαγράφονται 
από τον πίνακα διοριστέων. 

Η απαιτούμενη εμπειρία αποδεικνύεται με ένα από τους 
οριζόμενους στην παρούσα παράγραφο τρόπους». 

5. Στο άρθρο 26 του Π.Δ. 50/2001, όπως τροποποιήθη¬ 
κε με την παράγραφο 17 του άρθρου μόνου του Π.Δ. 347/ 
2003, προστίθεται παράγραφος 11, ως εξής: 

«11. Για την κάλυψη θέσεων κλάδων ή ειδικοτήτων ΠΕ 
ή ΤΕ κατηγορίας, γίνονται επίσης δεκτοί: 

α) Κάτοχοι πτυχίων ή διπλωμάτων τριτοβάθμιας εκπαί¬ 
δευσης που έχουν αποκτηθεί σε χώρες μέλη της Ευρω¬ 
παϊκής Ένωσης, στους οποίους έχει χορηγηθεί πράξη 
αναγνώρισης επαγγελματικής ισοτιμίας από το Συμβού¬ 
λιο του άρθρου ΙΟτου Π. Δ. 165/2000 (ΦΕΚ 149/Α'), όπως 
ισχύει κάθε φορά, και 

β) Κάτοχοι τίτλων μεταδευτεροβάθμιας εκπαίδευσης 
που έχουν αποκτηθεί σε χώρες μέλη της Ευρωπαϊκής 
Ένωσης, στους οποίους έχει αναγνωρισθεί το δικαίωμα 
άσκησης νομοθετικά κατοχυρωμένου επαγγέλματος, 
σύμφωνα με σχετική απόφαση αναγνώρισης επαγγελμα¬ 
τικής εκπαίδευσης που χορηγείται από την αρμόδια αρχή 
του άρθρου 13του Π.Δ. 231/1998 (ΦΕΚ 178/Α'). 

6. Η παράγραφος 1 του άρθρου 27 του Π.Δ. 50/2001, 
όπως αντικαταστάθηκε με την παράγραφο 18 του Π.Δ. 
347/2003, αντικαθίσταται ως εξής: 

«1. Για όλες τις ειδικότητες κλάδων ΠΕ και ΤΕ ως πρό¬ 
σθετο προσόν διορισμού ορίζεται υποχρεωτικά η γνώση 
χειρισμού Η/Υ στα αντικείμενα: (α) επεξεργασίας κει¬ 
μένων, (β) υπολογιστικών φύλλων, (γ) υπηρεσιών διαδι¬ 
κτύου. Για ειδικότητες κλάδων ΔΕ ο φορέας μπορεί, με 
την προκήρυξη πλήρωσης θέσεων, να ορίσει ως πρόσθε¬ 
το προσόν διορισμού, τη γνώση χειρισμού Η/Υ, σε όλα ή 


ορισμένα από τα παραπάνω αντικείμενα. Σε περίπτωση 
που απαιτείται επιπλέον και γνώση συγκεκριμένου προ¬ 
γράμματος σχετικού με την κατά περίπτωση ειδικότητα, 
αυτή καθορίζεται κάθε φορά με την προκήρυξη και απο- 
δεικνύεται με τους τρόπους που ορίζονται στην παρ. 6 
του άρθρου 26». 

Κατά τα λοιπά ισχύει ως έχει, το τροποποιούμενο διά¬ 
ταγμα. 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος Διατάγματος. 

Αθήνα, 9 Μαρτίου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 45 

Μετονομασία του Παιδαγωγικού Τμήματος Νηπιαγωγών 
της Σχολής Ανθρωπιστικών και Κοινωνικών Επιστημών 
του Πανεπιστημίου Πατρών σε Τμήμα Επιστημών της 
Εκπαίδευσης και της Αγωγής στην Προσχολική Ηλι¬ 
κία. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 50 παρ. 3 και 6 παρ. 6 του Ν. 1268/1982 
«Γ ιατη δομή καιλειτουργία των Ανώτατων Εκπαιδευτικών 
Ιδρυμάτων», (Α' 87), όπως η τελευταία αυτή τροποποιή¬ 
θηκε με το άρθρο 48 παρ. 1 του Ν. 1404/1983 «Δομή και 
λειτουργία των Ανωτάτων Τεχνολογικών Ιδρυμάτων» (Α' 
173) και αντικαταστάθηκε με το άρθρο 15παρ. 2α του Ν. 
2640/1998 «Δευτεροβάθμια Τεχνική Επαγγελματική Εκ¬ 
παίδευση και άλλες διατάξεις» (Α' 206) και συμπληρώθη¬ 
κε με το άρθρο 3 παρ. Ιβτου Ν. 3027/2002 «Ρύθμιση θε¬ 
μάτων οργανισμού Σχολικών Κτιρίων Ανώτατης Εκπαί¬ 
δευσης και άλλες διατάξεις» (Α' 152). 

β) Του άρθρου 15 παρ. 2, εδ. (θ) του Ν. 2817/2000 «Εκ¬ 
παίδευση των ατόμων με ειδικές εκπαιδευτικές ανάγκες 
και άλλες διατάξεις» (Α' 78). 

γ) Του άρθρου 29Ατου Ν. 1558/1985 (Α' 137), όπως αυ¬ 
τό προσετέθη με το άρθρο 27 του Ν. 2081/1992 (Α' 154) 
και αντικαταστάθηκε με το άρθρο 1 παρ. 2α του Ν. 2469/ 
1997 (Α'38). 

δ) Τις διατάξεις του Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών» (Α' 57). 

ε) Της υπ’ αριθμ. 37876/ΣΤ5/26.4.2004 κοινής απόφα¬ 
σης του Πρωθυπουργού και της Υπουργού Εθνικής Παι¬ 
δείας και Θρησκευμάτων «Καθορισμός αρμοδιοτήτων 
Υφυπουργών του Υπουργείου Εθνικής Παιδείας και Θρη¬ 
σκευμάτων» (Β' 608). 

στ) Της υπ’ αριθμ. ΔΙΔΚ/Φ.1/2/6139/23.3.2004 απόφα¬ 
σης του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης «Ανάθεση αρμο¬ 
διοτήτων στους Υφυπουργούς Εσωτερικών, Δημόσιας 
Διοίκησης και Αποκέντρωσης» (Β' 527). 

ζ) Της υπ’ αριθμ. 14650/ΔΙΟΕ 85/17.3.2004 απόφασης 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτωντων Υφυπουργών 
Οικονομίας και Οικονομικών» (Β' 519). 

2. Τη γνώμη της Συγκλήτου του Πανεπιστημίου Πατρών 
(συνεδρίαση 358/16.7.2003). 

3. Το γεγονός ότι δε γνωμοδότησε το Συμβούλιο Ανω- 
τάτης Παιδείας αν και ζητήθηκε η γνώμη του με το υπ’ 
αριθμ. 82419/Β1 /30.10.2003 έγγραφο του Υπουργού 
Εθνικής Παιδείας και Θρησκευμάτων και ότι έχει παρέλ- 
θει άπρακτη η προθεσμία που ορίζουν οι διατάξεις του 
άρθρου 50 παρ. 3 του Ν. 1268/1982. 

4. Το γεγονός ότι από τις διατάξεις του διατάγματος αυ¬ 
τού δεν προκαλείται δαπάνη σε βάρος του προϋπολογι¬ 
σμού του Πανεπιστημίου Πατρών. 

5. Την υπ’ αριθμ. 286/2004 γνωμοδότηση του Συμβου¬ 
λίου της Επικράτειας με πρόταση των Υφυπουργών Εθνι¬ 
κής Παιδείας και Θρησκευμάτων, Εσωτερικών, Δημόσιας 
Διοίκησης και Αποκέντρωσης και Οικονομίας και Οικονο¬ 
μικών, αποφασίζουμε: 

Άρθρο 1 
Μετονομασία 

1. Το κατάτιςδιατάξειςτου άρθρου 46του Ν. 1268/1982 
και του Π.Δ. 320/1983 «Οργάνωση καιλειτουργίατων Παι¬ 
δαγωγικών Τμημάτων των Ανωτάτων Εκπαιδευτικών 
Ιδρυμάτων» (Α' 116), Παιδαγωγικό Τμήμα Νηπιαγωγών, 
το οποίο εντάχθηκε στη Σχολή Ανθρωπιστικών και Κοινω¬ 
νικών Επιστημών του Πανεπιστημίου Πατρών, με το Π.Δ. 
378/1989 (ΦΕΚ 166/16.6.1989 τ.Α'), μετονομάζεται σε 
Τμήμα Επιστημών της Εκπαίδευσης και της Αγωγής στην 
Προσχολική Ηλικία, χωρίς μεταβολή του γνωστικού αντι¬ 
κειμένου. 

2. Το μετονομαζόμενο τμήμα εξομοιώνεται πλήρως ως 
προς κάθε συνέπεια με τα Παιδαγωγικά Τμήματα Νηπια¬ 
γωγών. 

3. Όπου στις διατάξεις της κείμενης νομοθεσίας ανα- 
φέρεται Παιδαγωγικό Τμήμα Νηπιαγωγών της Σχολής 
Επιστημών Αγωγής του Πανεπιστημίου Πατρών, εννοεί¬ 
ται εφεξής το Τμήμα Επιστημών της Εκπαίδευσης και της 
Αγωγής στην Προσχολική Ηλικία. Ομοίως όπου προβλέ- 
πεται ως προσόν διορισμού το πτυχίο Παιδαγωγικού Τμή- 
ματος Νηπιαγωγών ΑΕΙ, εννοείται και το πτυχίο του Τμή¬ 
ματος Επιστημών της Εκπαίδευσης και της Αγωγής στην 
Προσχολική Ηλικία. 

Άρθρο 2 
Έναρξη ισχύος. 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 8 Μαρτίου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΣΠΥΡΙΔΩΝ ΤΑΛΙΑΔΟΥΡΟΣ 


Α ΠΟΦΑΣΕ ΙΣ 

(3) 

Τ ροποποίηση του Κανονισμού Λειτουργίας του Συστήμα¬ 
τος Διακανονισμού Εντολών Πληρωμής σε ευρώ σε 
Συνεχή Χρόνο ΕΡΜΗΣ. 

(Πράξη υπ’ αριθμ. 56/4.3.2005) 

ΤΡΑΠΕΖΑ ΤΗΣ ΕΛΛΑΔΟΣ 
ΣΥΜΒΟΥΛΙΟ ΝΟΜΙΣΜΑΤΙΚΗΣ ΠΟΛΙΤΙΚΗΣ 

Έχοντας υπόψη: 

α) Τα άρθρα 2, 35Α και 55 του Καταστατικού της Τρά¬ 
πεζας της Ελλάδος. 

β) Την υπ’ αριθμ. ΣΝΠ 54/27.2.2004 Πράξη, η οποία κω¬ 
δικοποιεί και συμπληρώνει τις διατάξειςτης Πράξης ΣΝΠ 
45/19.12.2000 «Μέσα και διαδικασίες άσκησης νομισμα¬ 
τικής πολιτικής από την Τράπεζα της Ελλάδος», όπως 
ισχύει. 

γ) Την υπ’ αριθμ. ΣΝΠ 46/21.12.2000 Πράξη, με την 
οποία τέθηκε σε ισχύ ο Κανονισμός Λειτουργίας του Συ¬ 
στήματος Διακανονισμού Εντολών Πληρωμής σε ευρώ σε 
Συνεχή Χρόνο ΕΡΜΗΣ, όπως ισχύει. 

δ) Τον Κανονισμό Λειτουργίας του Συστήματος Διακα¬ 
νονισμού Εντολών Πληρωμής σε ευρώ σε Συνεχή Χρόνο 
ΕΡΜΗΣ. 

ε) Την Κατευθυντήρια Γραμμή της Ευρωπαϊκής Κεντρι¬ 
κής Τράπεζας ΕΚΤ/2005/1, με την οποία τροποποιείται η 
Κατευθυντήρια Γραμμή ΕΚΤ/2001/3 για το ΤΑΠΟΕΤ, απο¬ 
φασίζουμε: 

Ο Κανονισμός Λειτουργίας του Συστήματος Διακανονι¬ 
σμού Εντολών Πληρωμής σε ευρώ σε Συνεχή Χρόνο ΕΡ¬ 
ΜΗΣ τροποποιείται ως εξής: 

1. Η παράγραφος 4 του Κεφαλαίου I αντικαθίσταται ως 
ακολούθως: 

«Το Σύστημα ΤΑΡΟΕΤ απαρτίζεται από τα εθνικά Συ¬ 
στήματα Διακανονισμού πληρωμών σε Συνεχή Χρόνο 
(ΣΔΣΧ) των κρατών-μελών της ΕΕ που έχουν υιοθετήσει 
το ευρώ ως νόμισμά τους, το μηχανισμό πληρωμών της 
Ευρωπαϊκής Κεντρικής Τράπεζας (ΕΚΤ) και το Μηχανισμό 
Διασύνδεσής τους (ΙπΙθΓΝη^ίηρ). Τα ΣΔΣΧ των κρατών- 
μελών της ΕΕ που δεν έχουν υιοθετήσει το κοινό νόμισμα 
δύνανται να συνδεθούν με το ΤΑΗΟΕΤ, εφ’ όσον πληρούν 
τα ελάχιστα κοινά χαρακτηριστικά του άρθρου 3 της Κα¬ 
τευθυντήριας Γραμμής του ΤΑΡΟΕΤ, ΕΚΤ/2001/3, όπως 
ισχύει, και μπορούν να διακινούν το ευρώ ως ξένο νόμι¬ 
σμα. Η σύνδεση των εθνικών ΣΔΣΧ με το ΤΑΡΟΕΤ μπορεί 
να γίνει είτε μέσω του Μηχανισμού Διασύνδεσης, είτε μέ¬ 
σω διμερούς σύνδεσης της Εθνικής Κεντρικής Τράπεζας 
του συνδεόμενου ΣΔΣΧ με Εθνική Κεντρική Τράπεζα, η 
οποία παρέχει προς την πρώτη υπηρεσίες σύνδεσης.» 

2. Στην παράγραφο 12 του Κεφαλαίου III προστίθεται 
περίπτωση (ν) ως ακολούθως: 

«Κεντρικές Τράπεζες κρατών-μελών της ΕΕ, τα εθνικά 
ΣΔΣΧ των οποίων δεν είναι συνδεδεμένα με το ΤΑΡΟΕΤ». 

3. Στο τέλος της παραγράφου 79 του Κεφαλαίου XI προ¬ 
στίθεται η ακόλουθη πρόταση: 

«Σε περίπτωση εντολής πληρωμής προς μέλος ΣΔΣΧ το 
οποίο συνδέεται με το ΤΑΡΟΕΤ μέσω διμερούς σύνδε¬ 
σης, η επιβεβαίωση πίστωσης που λαμβάνει το αποστέλ- 
λον μέλος αφορά στην πίστωση του λογαριασμού της 
συνδεδεμένης Εθνικής Κεντρικής Τράπεζας που τηρείται 
στην Εθνική Κεντρική Τράπεζα που παρέχει τις υπηρεσίες 
σύνδεσης.» 

4. Στο Παράρτημα 1, ο ορισμός «Δυσλειτουργία των 
συστημάτων ΕΡΜΗΣ/ΤΑΒΘΕΤ» τροποποιείται ως ακο¬ 
λούθως: 

«Δυσλειτουργία των συστημάτων ΕΡΜΗΣ/ΤΑΒΘΕΤ: Τε¬ 
χνικές δυσχέρειες, ελαττώματα (ατέλειες, ανεπάρκειες, 
ελλείψεις) ή βλάβες (παραλείψεις, διακοπές) στην τεχνι¬ 
κή υποδομή και/ή στα συστήματα ηλεκτρονικών υπολογι¬ 
στών ή οιοδήποτε άλλο συμβάν σχετιζόμενο με οποιοδή- 
ποτε εθνικό ΣΔΣΧ, το μηχανισμό πληρωμών της ΕΚΤ, το 
Μηχανισμό Διασύνδεσης ή τη διμερή σύνδεση, που καθι¬ 
στά αδύνατη την εκτέλεση και συμπλήρωση της επεξερ¬ 
γασίας των εντολών πληρωμής εντός της ίδιας ημέρας, 
στα πλαίσια των συστημάτων ΕΡΜΗΣ/ΤΑΒΘΕΤ· ο ορι¬ 
σμός καλύπτει επίσης τις περιπτώσεις όπου η δυσλει¬ 
τουργία λαμβάνει χώρα ταυτόχρονα σε περισσότερα του 
ενός εθνικά ΣΔΣΧ (π.χ. λόγω μηχανικής βλάβης οφειλό- 
μενης στον παροχέα των υπηρεσιών δικτύου). 

5. Στο Παράρτημα 1, μετά τον ορισμό της «Σειράς ανα¬ 
μονής», προστίθεται ο ακόλουθος ορισμός: 

«Συνδεδεμένη Εθνική Κεντρική Τράπεζα: Η Εθνική Κε¬ 
ντρική Τράπεζα το ΣΔΣΧ της οποίας συνδέεται με το ΤΑΒ- 


ΘΕΤ μέσω άλλης Εθνικής Κεντρικής Τράπεζας η οποία 
παρέχει υπηρεσίες σύνδεσης». 

Οι λοιπές διατάξεις του Κανονισμού παραμένουν αμε¬ 
τάβλητες. 

Οι διατάξεις της παρούσας Πράξης ισχύουν από 7 Μαρ¬ 
τίου 2005. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Πρόεδρος Τα μέλη 

ΝΙΚΟΛΑΟΣ ΓΚΑΡΓΚΑΝΑΣ Ν. ΠΑΛΑΙΟΚΡΑΣΣΑΣ 

Β. ΔΡΟΥΚΟΠΟΥΛΟΣ 
Α. ΜΑΝΤΖΑΒΙΝΟΣ 
Γ. ΟΙΚΟΝΟΜΟΥ 

Ακριβές Αντίγραφο, 

Αθήνα, 4 Μαρτίου 2005 

Ο Διευθυντής 
Π. ΠΛΙΑΤΣΙΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




